CELEX: 62010CA0574
Language: el
Date: 2012-03-15 00:00:00
Title: Υπόθεση C-574/10: Απόφαση του Δικαστηρίου (τρίτο τμήμα) της 15ης Μαρτίου 2012 — Ευρωπαϊκή Επιτροπή κατά Ομοσπονδιακής Δημοκρατίας της Γερμανίας (Παράβαση κράτους μέλους — Οδηγία 2004/18/ΕΚ — Δημόσιες συμβάσεις παροχής υπηρεσιών — Παροχή υπηρεσιών αρχιτέκτονα και μηχανικού — Παροχή υπηρεσιών μελέτης, σχεδιασμού και επίβλεψης έργου αφορώντος την ανακαίνιση δημοσίου κτιρίου — Εκτέλεση έργου σε πλείονα στάδια για λόγους προϋπολογισμού — Αξία της συμβάσεως)

5.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 133/8
            
         Απόφαση του Δικαστηρίου (τρίτο τμήμα) της 15ης Μαρτίου 2012 — Ευρωπαϊκή Επιτροπή κατά Ομοσπονδιακής Δημοκρατίας της Γερμανίας
   (Υπόθεση C-574/10) (1)
   
   (Παράβαση κράτους μέλους - Οδηγία 2004/18/ΕΚ - Δημόσιες συμβάσεις παροχής υπηρεσιών - Παροχή υπηρεσιών αρχιτέκτονα και μηχανικού - Παροχή υπηρεσιών μελέτης, σχεδιασμού και επίβλεψης έργου αφορώντος την ανακαίνιση δημοσίου κτιρίου - Εκτέλεση έργου σε πλείονα στάδια για λόγους προϋπολογισμού - Αξία της συμβάσεως)
   2012/C 133/13
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: G. Wilms και C. Zadra)
   
      Καθής Ομοσπονδιακή Δημοκρατία της Γερμανίας (εκπρόσωποι: T. Henze, N. Graf Vitzthum και J. Möller)
   
      Αντικείμενο
   
   Παράβαση κράτους μέλους — Παράβαση των άρθρων 2, 9 και 20, σε συνδυασμό με τα άρθρα 23 έως 55 της οδηγίας 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών (ΕΕ L 134, σ. 114) — Ανάθεση από τον Δήμο του Niedernhausen, χωρίς προηγούμενο διαγωνισμό στο επίπεδο της Ευρωπαϊκής Ένωσης, της παροχής διαφόρων υπηρεσιών αρχιτέκτονα σε γραφείο τεχνικών μελετών με σύναψη περισσότερων συμβάσεων που αφορούν το ίδιο έργο — Κατάτμηση της ανατεθείσας παροχής υπηρεσιών — Υπολογισμός της αξίας της συμβάσεως
   
      Διατακτικό
   
   Το Δικαστήριο αποφασίζει:
   
               1)
            
            
               Λόγω του ότι ο Δήμος του Niedernhausen ανάθεσε την εκτέλεση συμβάσεως παροχής υπηρεσιών αρχιτέκτονα, για την ανακαίνιση ενός δημόσιου κτιρίου που αποκαλείται «Autalhalle» και κείται στο έδαφος του Δήμου αυτού, της οποίας η αξία υπερέβαινε το κατώτατο όριο που ορίζεται στο άρθρο 7, στοιχείο β', της οδηγίας 2004/18/ΕΚ του Ευρωπαϊκού Κοινοβουλίου και του Συμβουλίου, της 31 Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών, χωρίς να έχει προηγηθεί διαγωνισμός στο επίπεδο της Ευρωπαϊκής Ένωσης, η Ομοσπονδιακή Δημοκρατία της Γερμανίας παρέβη τις υποχρεώσεις που υπέχει από τα άρθρα 2, 9 και 20, σε συνδυασμό με τα άρθρα 23 έως 53, της οδηγίας αυτής.
            
         
               2)
            
            
               Καταδικάζει την Ομοσπονδιακή Δημοκρατία της Γερμανίας στα δικαστικά έξοδα.
            
         
      (1)  ΕΕ C 72 της 5.3.2011.